**ROMÂNIA**

**JUDEŢUL SATU MARE**

**CONSILIUL JUDEŢEAN**

**PROIECT DE HOTĂRÂRE NR. \_\_\_\_\_\_ / 2022**

**privind înființarea** **Locuintei Maxim Protejate pentru persoane adulte cu dizabilități ,,Laura”,**

**cod serviciu social 8790CR\_D\_VII si a** **Locuinței Maxim Protejate pentru persoane adulte cu dizabilități ,,Lucia”, cod serviciu social 8790CR-D-VII ,**

**în cadrul Complexului** **de servicii sociale pentru persoane adulte cu dizabilități din structura Direcției Generale de Asistență Socială și Protecția Copilului a județului Satu Mare**

#### Consiliul Judeţean Satu Mare,

#### având în vedere Referatul de aprobare nr. \_\_\_\_\_\_/\_\_\_\_\_\_2022 al preşedintelui Consiliului Judeţean Satu Mare, anexat prezentului proiect de hotărâre,

luând în considerare Nota de fundamentare nr. 54446/23.08.2022 a Direcției Generale de Asistență Socială și Protecția Copilului a județului Satu Mare, înaintată prin adresa nr. 54458/23.08.2022, înregistrată la Consiliul Județean Satu Mare sub nr.17788//23.08.2022, privind înfiinţareaLocuintei Maxim Protejate pentru persoane adulte cu dizabilități ,,Laura”, cod serviciu social 8790CR\_D\_VII, si a Locuinței Maxim Protejate pentru persoane adulte cu dizabilități ,,Lucia”, cod serviciu social 8790CR-D-VII, în cadrul Complexului de servicii sociale pentru persoane adulte cu dizabilități din structura Direcției Generale de Asistență Socială și Protecția Copilului a județului Satu Mare,

ținând cont de :

* prevederile art.51 alin.(1), alin.(3) lit.a) și alin.(4) din Legea nr.448/2006 privind protecţia şi promovarea drepturilor persoanelor cu handicap, republicată, cu modificările și completările ulterioare;
* Regulamentul-cadru de organizare şi funcţionare a serviciului social cu cazare, aprobat prin H.G.R. nr. 867/2015, cu modificările și completările ulterioare, precum și de prevederile art.2 alin. (1) și art.3 alineatele (1) și (2) din același act normativ;
* prevederile Anexei nr.2- *Standarde specifice minime de calitate obligatorii pentru servicii sociale cu cazare de tip Locuinţă protejată pentru persoane adulte cu dizabilităţi* - la Ordinul MMJS nr. 82/2019 privind aprobarea standardelor specifice minime de calitate obligatorii pentru serviciile sociale destinate persoanelor adulte cu dizabilităţi, cu modificările și completările ulterioare;
* prevederile art.10 lit.c) pct.2 din Anexa nr.1 - *Regulamentul-cadru de organizare şi funcţionare al Direcţiei generale de asistenţă socială şi protecţia copilului*, aprobat prin H.G. nr.797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare;
* prevederile art.39 lit.b), art. 114 alin (2) lit.a) și ale art.119 alin.(1) din Legea nr. 292/2011 a asistenţei sociale, cu modificările și completările ulterioare;
* prevederile Anexei nr.2- *Standarde de cost pentru serviciile sociale destinate protecţiei şi promovării drepturilor persoanelor adulte cu dizabilităţi* **-** din H.G. nr. 426/2020 privind aprobarea standardelor de cost pentru serviciile sociale,

în temeiul prevederilor art.173 alin. (2) literele b) și c) și alin. (5) lit. b) coroborate cu cele ale art.182 alin. (1) și ale art.196 alin.(1) lit.a) din Ordonanța de urgență a Guvernului nr.57/2019 privind Codul Administrativ, cu modificările și completările ulterioare .

**HOTĂRĂŞTE :**

**Art.1 (1)** Se aprobă înfiinţarea Locuintei Maxim Protejate pentru persoane adulte cu dizabilități ,,***Laura”,*** cod serviciu social 8790CR\_D\_VII, si a Locuinței Maxim Protejate pentru persoane adulte cu dizabilități ***,,Lucia”,*** cod serviciu social 8790CR-D-VII, ca servicii sociale, fără personalitate juridică, în cadrul Complexului de servicii sociale pentru persoane adulte cu dizabilitățI din structura Direcției Generale de Asistență Socială și Protecția Copilului a județului Satu Mare.

**(2****)** Locuinta Maxim Protejată pentru persoane adulte cu dizabilități,,Laura”, cod serviciu social 8790CR\_D\_VII, îşi va desfăşura activitatea în imobilul situat localitatea. Satu Mare, str. Păulești nr. 38/A, judeţul Satu Mare, aflat în administrarea furnizorului public de servicii sociale Direcţia Generală de Asistenţă Socială şi Protecţia Copilului a județului Satu Mare.

**(3) )** Locuința Maxim Protejată pentru persoane adulte cu dizabilități ,,Lucia”, cod serviciu social 8790CR-D-VII VII, îşi va desfăşura activitatea în imobilul situate în localitatea. Satu Mare, str. Zorilor nr. 25, judeţul Satu Mare, aflat în administrarea furnizorului public de servicii sociale Direcţia Generală de Asistenţă Socială şi Protecţia Copilului a județului Satu Mare.

**Art.2** Se aprobă Statul de funcții alComplexului de servicii sociale pentru persoane adulte cu dizabilități din structura Direcției Generale de Asistență Socială și Protecția Copilului a județului în cadrul căruia își desfășoară activitatea Locuințele maxim protejate înființate potrivit prevederilor art.1 alin.(1) din prezenta hotărâre, prevăzut în ***Anexa nr.1*** care face parte integrantă din prezenta hotărâre.

**Art.3 (1)** Se aprobă Regulamentul de Organizare și Funcționare al Locuintei Maxim Protejate pente rupersoane adulte cu dizabilități,,Laura”, cod serviciu social 8790CR\_D\_VII,  prevăzut în ***Anexa nr.2.1*** care face parte integrantă din prezenta hotărâre.

**(2)** Se aprobă Regulamentul de Organizare și Funcționare al Locuintei Maxim Protejate pentru persoane adulte cu dizabilități ,,Lucia”, cod serviciu social 8790CR\_D\_VII , prevăzut în ***Anexa nr.2.2*** care face parte integrantă din prezenta hotărâre.

**Art.4.** Cu ducerea la îndeplinire a prezentei se încredințează Direcția Generală de Asistență Socială și Protecția Copilului a județului Satu Mare.

**Art.5** Prezenta hotărâre se comunică cu Direcția Generală de Asistență Socială și Protecția Copilului a județului Satu Mare și cu Compartimentul Autoritate Tutelară din cadrul aparatului de specialitate al Consiliului Județean Satu Mare.

Satu Mare, la \_\_\_\_\_\_\_\_\_ 2022

**INIŢIATOR: AVIZEAZĂ**

**PREŞEDINTE,** **SECRETAR GENERAL AL JUDEȚULUI,**

Pataki Csaba Crasnai Mihaela Elena-Ana

Red/tehn./GLA/5 ex.